gu en en en en en en it de en es en en en en en en en en en en en en fr en gu en en en en en en gu gu en gu gu en gu gu en en en sv fr de de fr en en en en ru en en en en en en gu gu gu en en en en he en en
બજેટ ૨૦૧૮: મોદીએ કેમ લીધું મિડલ ક્લાસને નારાજ કરવાનું ‘રિસ્ક’? - InstaNews 24x7 - Latest News, Breaking News India
Get all the Daily Latest Gujarati News , News Headlines & Breaking News from India in Gujarati brought to you by InstaNews 24x7 No.1 Gujarati News Portal (ગુજરાતી સમાચાર).
font size decrease font size increase font size
Be the first to comment!
લોકસભા ચૂંટણી સમય કરતા પહેલા કરાવવાની અટકળો વચ્ચે માનવામાં આવી રહ્યું હતું કે, મોદી સરકારનું છેલ્લું બજેટ ‘ફુલગુલાબી’ હશે, જેમાં બધા વર્ગોનું પુરું ધ્યાન રાખવામાં આવશે, પરંતુ નાણાંમંત્રી અરૂણ જેટલીએ જ્યારે પોતાનો પટારો ખોલ્યો તો મિડલ ક્લાસ અને શહેરોમાં વસતા નોકરીયાતો લોકોને નિરાશા સાંપડી. સરકારે કેટલીક રાહતો ચોક્કસ આપી, પણ પાછલા બારણે પાછી પણ લઈ લીધી. એવામાં સવાલ ઉઠી રહ્યો છે કે, આખરે મોદી સરકારે પોતાના છેલ્લા વર્ષમાં મિડલ ક્લાસને નિરાશ કરવાનું ‘મોટું રિસ્ક’ કેમ લીધું? શું ગરીબો, દલિતો અને ખેડૂતોનું ધ્યાન રાખવાના ચક્કરમાં સરકારે જાણી-જોઈને મિડલ ક્લાસને ‘નજરઅંદાજ’ કર્યો? આ સવાલોનો જવાબ તાજેતરમાં થોડા સમય પહેલા કેટલાક રાજ્યોમાં થયેલી સ્થાનિક ચૂંટણીઓ અને ગુજરાત વિધાનસભાની ચૂંટણીઓના પરિણામોમાં છૂપાયેલો છે.
હકીકતમાં, શહેરોમાં રહેતો મિડલ ક્લાસ ભાજપનો વોટર મનાય છે અને આ વર્ગમાં વડાપ્રદાન નરેન્દ્ર મોદીની જબરજસ્ત લોકપ્રિયતા હજુ પણ જળવાયેલી છે. કેટલાક અપવાદોને છોડી દે તો 2014 બાદ યોજાયેલી કેટલીક વિધાનસભા ચૂંટણી અને મ્યુનિસિપલ કોર્પોરેશન્સની ચૂંટણીઓમાં એ વાત સાબિત પણ થઈ કે મોદીનો જાદુ શહેરોમાં હજુ જળવાયેલો છે. તેનું એક મોટું કારણ એ પણ છે કે, કોંગ્રેસ સહિત બધા વિપક્ષી પક્ષોમાં મોદીના કદનો કોઈ નેતા લોકોની નજરમાં નથી આવતો. એવામાં સારો વિકલ્પ ન હોવાને કારણે પણ મિડલ ક્લાસ અને શહેરી વર્ગ મોદી સાથે જોડાયેલો છે. ગુજરાત વિધાનસભા ચૂંટણીમાં કથિત નારાજગી છતાં જે રીતે શહેરી વોટરોએ ભાજપને સાથ આપ્યો, તે એ વાતની પુષ્ટિ કરે છે કે શહેરોમાં રહેતા મિડલ ક્લાસને હજુ પણ મોદી પાસેથી આશા છે. તે ઉપરાંત યુપીની સ્થાનિક સત્તા મંડળની ચૂંટણીમાં પમ ભાજપને શહેરોમાં ઘણું સમર્થન મળ્યું. માનવામાં આવી રહ્યું છે કે, ભાજપે આ વાતને ધ્યાનમાં રાખીને મિડલ ક્લાસને નજરઅંદાજ કરવાનું ‘જોખમ’ ઉઠાવ્યું છે.
જણાવાઈ રહ્યું છે કે, ગુજરાત વિધાનસભા ચૂંટણીના પરિણામોની સમીક્ષા દરમિયાન ભાજપને જણાયું કે, ગ્રામ્ય વિસ્તારોમાં પાર્ટી સામેનો રોષ વધી રહ્યો છે. માત્ર ગુજરાત જ નહીં, ઉત્તરથી લઈને દક્ષિણ સુધી ઘણા રાજ્યોમાં પણ ખેડૂતો સરકારથી નારાજ હોવાનું જણાવાય છે. કૃષિ ઉપજના યોગ્ય ભાવ ન મળવા, દેવું અને આત્મહત્યા સહિત ઘણી અન્ય મુશ્કેલીઓનો સામનો કરી રહેલા ખેડૂતો ઘણી વખત સરકાર સામે આંદોલન પણ શરૂ કરી ચૂક્યા છે. એવામાં સરકાર પર તેમના માટે ‘કંઈક મોટું’ કરવાનું દબાણ હતું. એ જ કારણ છે કે, સરકારે આગામી સિઝનના પાકને પડતર કિંમત કરતા ઓછામાં ઓછા દોઢ ગણા ભાવે લેવાનો નિર્ણય કર્યો છે. ટમેટાં, બટેટાં અને ડુંગળી જેવી આખું વર્ષ ઉપયોગમાં લેવાતી ખાદ્ય વસ્તુઓ માટે ‘ઓપરેશન ફ્લડ’ની જેમ ‘ઓપરેશન ગ્રીન’ લોન્ચ કરવાની જાહેરાત કરાઈ છે. તેના માટે સરકારે 500 કરોડ રૂપિયા ફાળવ્યા છે. એવા છોડ જેનો ઉપયોગ દવાઓ બનાવવામાં થાય છે, તેનું ઉત્પાદન વધારવા પણ સરકાર પ્રોત્સાહન આપશે. જૈવિક ખેતીને પ્રોત્સાહન આપવામાં આવશે. ક્રેડિડ કાર્ડ માછીમારો અને પશુપાલકોને પણ મળશે. 42 મેગા ફૂડ પાર્ક બનશે. મત્સ્ય પાલન અને પશુપાલન માટે 10 હજાર કરોડ રૂપિયા રાખવામાં આવી રહ્યા છે. વાંસનું ઉત્પાદન વધારવા માટે પણ સરકાર 1200 કરોડનું ફંડ આપશે. માનવામાં આવી રહ્યું છે કે, પૂર્વોત્તર રાજ્યોમાં આ નિર્ણયની મોટી અસર પડશે.
મોદી સરકારના અત્યાર સુધીના કાર્યકાળમાં ગરીબો માટે જનધન અને ઉજ્જવલા જેવી કેટલીક મોટી યોજનાઓ લોન્ચ કરવામાં આવી છે, પરંતુ સરકાર પોતાનો કાર્યકાળ પૂરો થાય તે પહેલા ગરીબો માટે વધુ એક મોટી યોજના લાવવા ઈચ્છતી હતી. તેની તૈયારી સરકાર છેલ્લા ઘણા સમયથી કરી રહી હતી. એ અંતર્ગત સરકારે 10 કરોડ ગરીબ પરિવારો માટે 5 લાખ રૂપિયાની સ્વાસ્થ્ય વિમા યોજનાની જાહેરાત કરી મોટા દાવ રમ્યો છે. ભાજપને આશા છે કે, સરકારનો આ નિર્ણય આગામી લોકસભા ચૂંટણીમાં પાર્ટીને મોટો ફાયદો કરશે, કેમકે તેના વર્તુળમાં મોટા પ્રમાણમાં એસસી-એસટી વોટર્સ આવી જાય છે.
5/5સમય પહેલા ચૂંટણી કરાવવાનો સંકેત?
નાણાંમંત્રી અરૂણ જેટલીનું બજેટ ભાષણ એ વાતનો સંકેત આપી ગયું કે, આ તમામ જાહેરાતોના બળ પર સરકાર નિશ્વિત સમય પહેલા લોકસભા ચૂંટણી કરાવી શકે છે. વડાપ્રધાન મોદીએ તાજેતરમાં જ વિધાનસભા અને લોકસભા ચૂંટણી સાથે કરાવવાની વકીલાત કરી હતી, જેને આ અંગેનો ઈશારો માનવામાં આવ્યો હતો. બજેટમાં સરકારે જે રીતે ગામ, ગરીબ, ખેડૂતો અને દલિતો માટે યોજનાઓની જાહેરાત કરી છે, તેને જોતા માનવામાં આવી રહ્યું છે કે મોદી સરકાર સમય કરતા વહેલી ચૂંટણી કરાવી શકે છે.
Like this? Tweet it to your followers!
Latest from InstaNews 24x7
PUBGની લતથી ફિટનેસ ટ્રેનર થયો પાગલ, હોસ્પિટલમાં દાખલ; દેશમાં પ્રતિબંધ મૂકવાની કરી માગણી!
ચાઈનીઝ તુક્કલ ઓનલાઈન મગાવનારા 3 લોકોની ધરપકડ
PUBGની લતથી ફિટનેસ ટ્રેનર થયો પાગલ, હોસ્પિટલમાં દાખલ; દેશમાં પ્રતિબંધ મૂકવાની કરી માગણી!
Make sure you enter all the required information, indicated by an asterisk (*). HTML code is not allowed.
Message * enter your message here... Name * Email * Website URL
Top | + | - | reset | RTL | LTR
Copyright © InstaNews 24x7 | 2019 All rights reserved. Custom Design by Youjoomla.com
Budget News  Home  Gujarat  --Ahmedabad  --Surat  --Vadodara  --Rajkot  --More  World  Business  --Budget 2018  ---Budget News  ---Budget Expectations  Entertainment  Sports  Politics  Technology  National  Articles  --Youth